Príloha č. 12 výzvy OP ĽZ DOP 2016/2.1.1/01

DOHODA

o účasti v projekte

s názvom

„....................................................................................................“

uzatvorená podľa ustanovenia § 51 zákona č. 40/1964 Zb. Občiansky zákonník v znení neskorších predpisov (ďalej aj ako „dohoda“)

Účastníci dohody

Prijímateľ ..................................................................................................................................................

IČO ............................................................................................................................................................

Sídlo ..........................................................................................................................................................

V mene ktorého koná (meno, priezvisko, titul (ak relevantné)) ...................................................................................................................................................................

a

Uchádzač o zamestnanie, vedený v evidencii uchádzačov o zamestnanie
Meno, priezvisko, titul (ak relevantné) .....................................................................................................

Dátum narodenia ...................................................................................................................................... 

Adresa trvalého bydliska (vrátane PSČ) .................................................................................................... 

Adresa prechodného bydliska (vrátane PSČ) ............................................................................................ 

u z a t v á r a j ú
túto dohodu:
Článok I.
Predmet a účel dohody

1.	Predmetom tejto dohody je úprava práv a povinností Uchádzača o zamestnanie a Prijímateľa (ďalej spoločne aj ako „Účastníci dohody“) pri realizácii aktivít projektu implementovaného v rámci operačného programu Ľudské zdroje „....“.
2.	Účelom tejto dohody je spolupráca Účastníkov dohody a vstup Uchádzača o zamestnanie do predmetného projektu tak, aby Uchádzač o zamestnanie mal zabezpečené:
zamestnanie – pracovný pomer, resp. obdobný pracovný vzťah, a to v rozsahu minimálne 20 hod. týždenne, resp. v prípade osôb so zdravotným postihnutím minimálne 16 hod. týždenne, v celkovej minimálnej dĺžke 4 kalendárne mesiace.

3.	Zamestnanie v celkovej minimálnej dĺžke podľa ods. 2 tohto článku môže byť prerušené alebo realizované u viacerých zamestnávateľov, avšak za podmienok, že k prerušeniu nedôjde viac ako 1-krát a celková doba prerušenia nebude dlhšia ako 31 kalendárnych dní.

Článok II.
Práva a povinnosti Prijímateľa

1.	Prijímateľ sa zaväzuje vypracovať pre Uchádzača o zamestnanie Individuálny kariérny plán, v nadväznosti naň zabezpečiť potrebný tútoring a individuálnu prácu s Uchádzačom o zamestnanie smerujúce k zabezpečeniu pracovného pomeru v celkovej minimálnej dĺžke 4 kalendárne mesiace na minimálne 20 hod. týždenne, resp. v prípade osôb so zdravotným postihnutím minimálne 16 hod. týždenne.
2.	V prípade zániku právneho vzťahu zakladajúceho zamestnanie pred uplynutím lehoty uvedenej v ods. 1 tohto článku sa Prijímateľ zaväzuje zabezpečiť Uchádzačovi o zamestnanie ďalšie zamestnanie tak, aby celková dĺžka viacerých týchto vzťahov dosiahla požadovanú dĺžku podľa ods. 1 tohto článku.
3.	Prijímateľ sa zaväzuje, že najneskôr v deň podpisu tejto dohody zabezpečí podpísanie Karty účastníka Uchádzačom o zamestnanie.
4.	Na účely dokumentovania priebehu účasti Uchádzača o zamestnanie v projekte sa Prijímateľ zaväzuje viesť evidenciu dochádzky Uchádzača o zamestnanie formou prezenčnej listiny – evidencie práce s klientom a evidenciu finančných prostriedkov poskytovaných Uchádzačovi o zamestnanie, ak sa mu Prijímateľom poskytujú.
5.	Prijímateľ sa zaväzuje nakladať s osobnými údajmi Uchádzača o zamestnanie v súlade so zákonom č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov.

Článok III.
Práva a povinnosti Uchádzača o zamestnanie

1.	Uchádzač o zamestnanie sa zaväzuje k účasti v projekte uvedenom v článku I ods. 1 tejto dohody, a to tým spôsobom, že bude zamestnaný v rámci právneho vzťahu zakladajúceho zamestnanie v celkovej minimálnej dĺžke 4 kalendárne mesiace na minimálne 20 hod. týždenne, resp. v prípade osôb so zdravotným postihnutím minimálne 16 hod. týždenne.
2.	V prípade zániku zamestnania pred splnením účelu tejto dohody sa Uchádzač o zamestnanie zaväzuje oznámiť Prijímateľovi skutočnosti, na základe ktorých dochádza k ukončeniu zamestnania, a to bezodkladne po tom, ako sa o týchto dôvodoch dozvedel, najneskôr do 3 pracovných dní od skončenia zamestnania.
3.	V prípade neprítomnosti v zamestnaní počas dohodnutej doby je Uchádzač o zamestnanie povinný najneskôr do 3 pracovných dní oznámiť a preukázať Prijímateľovi dôvody svojej neprítomnosti, pričom Prijímateľovi odovzdá fotokópiu dokladu svedčiaceho o dôvodoch neprítomnosti.
Za ospravedlnenú neprítomnosť sa považujú:
a) neprítomnosť z dôvodu dočasnej pracovnej neschopnosti,
b) neprítomnosť z dôvodu ošetrovania člena rodiny,
c) ďalšie dni neprítomnosti na základe evidencie dochádzky Uchádzača o zamestnanie v zamestnaní, ktorých vážnosť dôvodov posúdi Prijímateľ (vážne zdravotné, rodinné alebo osobné dôvody).
4.	Uchádzač o zamestnanie sa zaväzuje, že najneskôr v deň podpisu tejto dohody:
a)	sa oboznámi s obsahom Karty účastníka a podpíše Kartu účastníka,
b)	poskytne Prijímateľovi Čestné vyhlásenie uchádzača o zamestnanie o príslušnosti k cieľovej skupine a Potvrdenie o vedení osoby z CS v evidencii uchádzačov o zamestnanie.  
5.	Uchádzač o zamestnanie sa zaväzuje plniť si svoje povinnosti určené Prijímateľom v súvislosti s tútoringom ako aj svoje povinnosti určené Prijímateľom v súvislosti so zabezpečením zamestnania vrátane povinnosti predložiť Prijímateľovi doklady o spôsobilosti k výkonu činností, ak sú k prípadnému zamestnaniu vyžadované.
6.	Zároveň sa Uchádzač o zamestnanie zaväzuje poskytnúť Prijímateľovi súčinnosť pri vedení evidenciu dochádzky Uchádzača o zamestnanie formou prezenčnej listiny – evidenciu práce s klientom a pri vedení evidencie finančných prostriedkov poskytovaných Uchádzačovi o zamestnanie, ak sa mu poskytujú.
7.	Uchádzač o zamestnanie sa zaväzuje prijať Prijímateľom zabezpečené vhodné zamestnanie, ak mu v tom nebudú brániť vážne dôvody v zmysle ustanovenia § 36 ods. 4 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Vhodným zamestnaním sa rozumie také zamestnanie, ktoré zohľadňuje zdravotný stav občana, prihliada na niektorú z jeho kvalifikácií, odborné zručnosti alebo druh doteraz vykonávanej práce.
Uchádzač o zamestnanie sa zaväzuje poskytnúť Prijímateľovi doklad zakladajúci pracovný pomer, resp. obdobný pracovný vzťah a pracovný posudok zamestnávateľa vo vzťahu ku každému takémuto právnemu vzťahu.
8.	Uchádzač o zamestnanie v súlade s ustanovením § 11 zákona č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov súhlasí so správou, spracovaním a uchovávaním osobných údajov, ako aj s ich poskytovaním Prijímateľovi a inej osobe výhradne na účel súvisiaci s projektom. Uchádzač o zamestnanie súhlasí s poskytnutím a nakladaním s osobnými údajmi spôsobmi podľa predchádzajúcej vety v rozsahu: základné údaje (titul pred menom, meno, priezvisko, titul za menom), osobné údaje (ID číslo (rodné číslo), zamestnanecké postavenie, vek, vzdelanie, pohlavie, znevýhodnenie), kontaktné údaje (telefónne číslo, e-mail), adresné údaje (lokalita (SK, EÚ, mimo EÚ), štát, obec, PSČ, ulica, číslo), pokiaľ ide o účely súvisiace s projektom, resp. v rozsahu osobných údajov, vo všeobecnosti požadovaných v kontexte výzvy OP ĽZ DOP 2016/2.1.1/01 vo vzťahu k akémukoľvek uchádzačovi o zamestnanie, vyplývajúc z dokumentácie požadovanej v rámci výzvy najmä na účely evidencie účasti v projekte, účely preukazovania splnenia podmienok poskytnutia nenávratného finančného príspevku v rámci výzvy, oprávnenosti výdavkov zo strany Prijímateľa, alebo účely plnenia povinností Prijímateľa ohľadom poskytovania informácií o aktivitách realizovaných v rámci projektu riadiacemu orgánu alebo sprostredkovateľskému orgánu OP ĽZ. Nakoľko Prijímateľ rozsah osobných údajov uvedených v rámci Karty účastníka nedefinuje, súhlas Uchádzača o zamestnanie s nakladaním s jeho osobnými údajmi, ktorý je udeľovaný podľa predchádzajúcich viet tohto odseku, sa v prípade údajov uvedených v Karte účastníka poskytuje vždy v rozsahu, v akom je zadefinovaná Karta účastníka príslušná pre projekt.
9.	Uchádzač o zamestnanie sa zaväzuje preukázať svoju totožnosť orgánom vykonávajúcim kontrolu/overenie plnenia podmienok tejto dohody, vrátane príslušných subjektov zapojených do implementácie EŠIF.

Článok IV.
Záverečné ustanovenia

1.	Táto dohoda je vyhotovená v 3 rovnopisoch, z ktorých každý má platnosť originálu, pričom Prijímateľ si ponechá 2 vyhotovenia a Uchádzač o zamestnanie 1 vyhotovenie. Prijímateľ poskytne 1 vyhotovenie tejto dohody poskytovateľovi nenávratného finančného príspevku.
2.	Táto dohoda nadobudne platnosť a účinnosť dňom jej podpísania oboma Účastníkmi dohody.
3.	Zmeny v tejto dohode možno vykonať len na základe písomného návrhu jedného z Účastníkov dohody písomným dodatkom k tejto dohode, podpísaným oboma Účastníkmi dohody.
4.	Pri nedodržaní ktorejkoľvek z dohodnutých podmienok zaväzujúcich Účastníkov dohody, ako aj v prípade, že Uchádzač o zamestnanie z vážnych dôvodov podľa ustanovenia § 36 ods. 4 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov nemôže splniť svoj záväzok absolvovať zamestnanie minimálne 20 hod. týždenne, resp. v prípade osôb so zdravotným postihnutím minimálne 16 hod. týždenne, v celkovej minimálnej dĺžke 4 kalendárne mesiace, môže každý z Účastníkov dohody od tejto dohody odstúpiť a písomne upovedomiť o odstúpení druhú zmluvnú stranu tejto dohody. Účinky odstúpenia od tejto dohody nastanú momentom jeho doručenia druhej strane tejto dohody.
5.	Účinky tejto dohody zanikajú splnením účelu tejto dohody podľa článku I ods. 2, odstúpením od tejto dohody alebo vzájomnou písomnou dohodou Účastníkov dohody.
6.	Právne vzťahy výslovne neupravené v tejto dohode sa riadia príslušnými ustanoveniami zákona č. 40/1964 Zb. Občiansky zákonník v znení neskorších predpisov a všeobecne záväznými právnymi predpismi platnými v Slovenskej republike, ktoré majú vzťah k záväzkom Účastníkov dohody. Právne záväzné akty Európskych spoločenstiev a Európskej únie majú prednosť pred zákonmi Slovenskej republiky.
7.	Táto dohoda nezakladá právny vzťah zakladajúci zamestnanie, ktorý bude predmetom osobitnej dohody medzi dotknutými zmluvnými stranami právneho vzťahu zakladajúceho zamestnanie.
8.	Účastníci dohody vyhlasujú, že sú oprávnení túto dohodu podpísať, prečítali si ju, jej obsahu porozumeli a súhlasia s ním, neuzavreli ju v tiesni ani za inak nevýhodných podmienok a na znak súhlasu s celým jej obsahom ju dobrovoľne podpisujú.

V ............................................ 					V ............................................ 

Dňa: ..................... 						Dňa: ..................... 

Za Prijímateľa: 

...............................................                                                           ..........................................
štatutárny orgán Prijímateľa                                                              Uchádzač o zamestnanie
alebo ním poverený zamestnanec                                                    (meno, priezvisko a podpis) 
(meno, priezvisko, podpis a odtlačok pečiatky)